Аусурақəа хацыркуп Отаҧ аӡиас аҧшаҳəа арҕəҕəаразы.
09.08.2017
Шықәсык аҧхьа Отаҧ аӡиас иху ацҳа ахы аӡы иҵнаӡәӡәаауа иалагеит. Ашәарҭара ыҟоуп аӡхыҵрақәа раан ацҳа аӡы иарбгоит ҳәа. Иахьа араҟа аусурақәа хацыркын аӡиас аҧшаҳәа арҕәҕәаразы.
237
Шықәсык аҧхьа Отаҧ аӡиас иху ацҳа ахы аӡы иҵнаӡәӡәаауа иалагеит. Ашәарҭара ыҟоуп аӡхыҵрақәа раан ацҳа аӡы иарбгоит ҳәа. Иахьа араҟа аусурақәа хацыркын аӡиас аҧшаҳәа арҕәҕәаразы.
Аҧхынтәи аамҭазы Аҧсны ҧсшьара ҳәа иаҭаауа атуристцәа аӡәырҩы Оҭаҧ ақыҭа иҟоу аҳаҧқәа рахь имҩахыҵуеит. Ус иҟан Асовет Еидгыла ахаангьы. Иахьа уажәраанӡагьы Оҭаҧ ақыҭа Очамчыра араион аҟны зегь реиҳа аҧсшьацәа зҭаауа қыҭоуп. Аҳаҧқәа рахь уназго ақыҭа иалсуа амҩа хадоуп.
Уи адагьы, ақыҭауаагьы зланыҟәо ари амҩалоуп. Амҩаду еихызҵәо аӡиас Отаҧ иху ацҳа ахы аӡы иҵнаӡәӡәаауа иалагеит. Иуҳәар ауеит, ари апроблема аӡбара анхацәа рзы азҵаара хадақәа ируакуп ҳәа.
Мышқәак раҧхьа, дара араион анапхгарахь аҳәара ҟарҵеит араҟа аҧшаҳәа арҕәҕәаразы аусурақәа рымҩаҧгаразы. Иахьа арахь иаашьҭын зымчхара ҳараку атехника ҷыда. Араҟа хәышә метра инарзынаҧшуа аӡышьҭра рыцқьаны аӡиас аҧшаҳәа арҕәҕәара азгәаҭоуп . Зхы ҵнаӡәӡәаауа ацҳа акәзар, ашьапқәа рҿы бетолна иҭарҭәоу аҧшьыркцақәа шьҭарҵоит.
Отаҧ ақыҭа ахада Шьалодиа Џьопуа иазгәеиҭеит, араион ахадара рылшарақәа рыла ҳазҭоу ашықәс иалагӡаны ақыҭаҿы имҩаҧгоу аусурақәа шмаҷым. Амшқәа бзианы ицар, араҟа имҩаҧысуа аусурақәа рхыркәшара азгәаҭоуп мчыбжьык аҩныҵҟа.
А.Корсаиа,А. Маланиа ,АТ
Оцените новость:
+1
+2
+3
+4
+5
Сохраните ссылку или поделитесь с друзьями